Súradnice: 49°24′1.8″S 16°46′36.5″V﻿ / ﻿49,400500°S 16,776806°V﻿ / 49.400500; 16.776806

**Bílá voda** je prírodná rezervácia č. 1186 v okrese Blansko na katastrálnom území obcí Holštejn a Lipovec. Orgánom ochrany je Správa CHKO Moravský kras. Geomorfologicky patrí Drahanskej vrchovine.

Ochrana
-------

Chránené je ponorné krasové Holštejnské údolie potoka Biela voda južne od obce Holštejn s krasovými javmi na Suchdolských plošinách (Holštejnská jaskyňa, jaskyne Hladomorňa, ponor Nová rasovna a ďalšie). Na vysokej vápencovej skale bol okolo roku 1268 vybudovaný hrad Holštejn. Jaskyňa Hladomorňa, nachádzajúca sa priamo pod hradom, s ním bola spojená podzemnou chodbou a bola využívaná ako väzenie.

Predmetom ochrany je geomorfologicky cenné krasové územie v devónských vápencoch s ponorným poloslepým krasovým údolím s prirodzenými lesným porastami a výskytom chránených a ohrozených druhov rastlín a živočíchov. Územie je silne turisticky exponované, čiastočne je povolené horolezectvo a amatérska speleológia.

Prírodné pomery
---------------

### Geológia

Údolie je vytvorené vo vilémovických vápencoch severnej časti Moravského krasu s ponormi Bílé vody v Novej a Starej rasovne a početnými jaskyňami (Špirálová, Piková dáma, 13C, Lidomorna, Holštejsnká, Nezaměstnaných). Zastúpené sú aj povrchové javy (škrapy, závrty, hrebenáče). Nad vápencami sú usadeniny pleistocénu.

### Flóra

V prirodzenom stromovom poschodí prevažuje buk lesný, ďalej je to hrab obyčajný, jaseň štíhly, javor horský jedľa biela, jelša lepkavá, vzácnym je tis obyčajný. V bylinnom poschodí je zastúpený čarovník alpínsky, hrachor jarný, pečeňovník trojlaločný, prilbica žltá, zádušník brečtanovitý, prvosienka jarná, pľuzgiernik krehký, slezinník červený, mednička jednokvetá, lipkavec marinkový, čerkáč peniažtekový alebo zvonček broskyňolistý.

### Fauna

Z motýľov je tu mora stromová, piadivka lipová alebo piadivka klenová, v potoku je zastihnuteľný rak riečny, zriedkavo bola pozorovaná vretenica severná, v jaskyniach zimuje podkovár malý, netopier veľký alebo netopier fúzatý, z vtákov hniezdia v rezervácii pôtik kapcavý, výr skalný a krkavec čierny.

Referencie
----------

1. ↑   *Stránky AOPK ČR* [online]. [Cit. 2014-10-17]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Bílá voda (prírodná rezervácia)**

Externé odkazy
--------------

* Bílá Voda na stránkach AOPK ČR
* Brněnský deník
* Na stránke jizni-morava.cz

Zdroj
-----

*Tento článok je čiastočný alebo úplný preklad článku Bílá voda (přírodní rezervace) na českej Wikipédii.*

| * z
* d
* u
Chránené územia v okrese Blansko |
| --- |
| Chránené krajinné oblasti | 
* Moravský kras

 |
| Národné prírodné rezervácie | 
* Býčí skála
* Habrůvecká bučina
* Vývěry Punkvy

 |
| Národné prírodné pamiatky | 
* Rudické propadání

 |
| Prírodné rezervácie | 
* Babí lom
* Balcarova skála - Vintoky
* Bayerova
* Bílá voda
* Březinka
* Čepičkův vrch a údolí Hodonínky
* Durana
* Hrádky
* Kavinský potok
* Louky pod Kulíškem
* Mokřad pod Tipečkem
* Pavlovské mokřady
* Ploník
* Rakovec
* Rakovecké stráně a údolí bledulí
* Sloupsko-šošůvské jeskyně
* U Nového hradu
* U Výpustku
* Vratíkov

 |
| Prírodné pamiatky | 
* Babolský háj
* Bačov
* Cukl a Rozsečské rašeliniště
* Černá skála
* Čtvrtky za Bořím
* Habrová
* Hersica
* Horní Bělá
* Kačiny
* Krkatá bába
* Křtinský lom
* Kunštátská obora
* Lebeďák
* Lhotské jalovce a stěny
* Loucká obora
* Lysická obora
* Nad Berankou
* Padělky
* Park Letovice
* Pilský rybníček
* Svídovec
* Údolí Chlébského potoka
* V Jezdinách
* Žižkův stůl

 |
| Prírodné parky | 
* Halasovo Kunštátsko
* Lysicko
* Rakovecké údolí
* Řehořkovo Kořenecko
* Říčky
* Svratecká hornatina

 |